Μεσομήδης

Ο Μεσομήδης ήταν αρχαίος Έλληνας λυρικός ποιητής και μουσικός από την Κρήτη, που έζησε τον 2ο αιώνα μ.Χ. και ευνοήθηκε από τον Ρωμαίο Αυτοκράτορα Αδριανό.

Σώθηκαν δύο επιγράμματα του Μεσομήδη, στην Ανθολογία του Πλανούδη (XIV 63 και XVI 323 στην Ελληνική Ανθολογία), και ένας ωραιότατος «`Υμνος εις Νέμεσιν», σημαντικός για τη μελέτη της Ιστορίας της Μουσικής γιατί διασώθηκαν με αυτόν αρχαία μουσικά σημεία. Επίσης συνέγραψε το «Εγκώμιον Αντινόου» και άλλα έργα.

Έργα του που έχουν σωθεί
Έχουν σωθεί τα εξής έργα του, ποιήματα αλλά και μουσικά μέλη (κείμενο και μουσική)Μεσομήδης ο Κρης, α. Σύνοψη του βίου και της εργογραφίας του  β. Συμβολή στην αποκατάσταση της παράδοσης των σωζόμενων μουσικών έργων του , Χρήστος Τερζής, Ινστιτούτο Μεσογειακών Σπουδών, ανάκτηση 13/7/2014:

Στην Παλατινή Ανθολογία, τα ποιήματα:
Μεσομήδους Σφιγξ, XIV.63
Μεσομήδους Ύαλος, XIV.323

Στον κώδικα Vaticanus Ottobonianus gr. 59: 
Εις τὴν Φύσιν
Εις τὴν Ίσιν
Εις Αδρίαν
Εις ὡρολόγιον
Άλλο εἰς ὡρολόγιον
Έκφρασις σπόγγου
Εις κύκνον
Εις κώνωπα

Σε διάφορα χειρόγραφα, με πρώτη έντυπη έκδοση (editio princeps) την Dialogo della musica antica e della moderna, που τυπώθηκε από τον Βιντσέντσο Γκαλιλέι (Vincenzo Galilei), πατέρα του γνωστού αστρονόμου στη Φλωρεντία το 1581, τα μουσικά μέλη (ποιητικό κείμενο και μουσική) - αρχικά είχαν αποδοθεί στον Διονύσιο, ο οποίος είχε συντάξει το κείμενο που προηγούνταν των μουσικών μελών: 
Εις Μούσαν
Στην Καλλιόπη και τον Απόλλωνα
Ύμνος Εἰς Ήλιον
Ύμνος Εἰς Νέμεσιν

 Ύμνοι 
 Ύμνος στην Μούσα 

  Τραγούδα μου φίλη μούσα,
και άρχισε την ωδή μου·
αύρα στείλε απ' τα άλση σου
να ανακινήσει το μυαλό μου.

 Ύμνος στην Καλλιόπη και τον Απόλλωνα 

  Σοφή Καλλιόπη,
ηγέτιδα των τερπνών μουσών,
και σοφέ μυστοδότη,
υιέ της Λητούς, Δήλιε, Παιάν,
συντρόφευσέ με.

Επιπλέον βιβλιογραφία
«Un ‘lyrikos’ de l’époque des Antonines: Mésomède de Crète», Annie Bélis στο La poesie grecque antique: acts du 13ème colloque de la Villa Kérylos à Beaulien-Sur-Mer, les 18 et 19 octobre 2002. (Cahiers de la Villa Kérylos, 14), (επιμ.) Jacques Jouanna & Jean Leclant,  Paris, 2003, σελ. 223-35

Πηγές
 Εγκυκλοπαίδεια Πάπυρος-Λαρούς-Μπριτάννικα, λήμμα «Μεσομήδης»
 Felix Buffiere, Anthologie Grecque, ed. Les Belles Lettres, Παρίσι 1960, τόμος ΧΙΙ, σ. 226

Αναφορές

Κατηγορία:Αρχαίοι Έλληνες λυρικοί ποιητές
Κατηγορία:Αρχαίοι Έλληνες μουσικοί
Κατηγορία:Ανθολογία του Πλανούδη
Κατηγορία:Παλατινή Ανθολογία
Κατηγορία:Αρχαίοι Έλληνες σκλάβοι